'सम्झया मात्तै नरोया’ देउडा गीत सार्वजनिक
कर्णाली प्रदेश उत्कृष्ट पर्यटकीय गन्तव्य रारामा सुटिङ भएको सम्झया मात्तै नरोया देउडा गीतको भिडियो सार्वजनिक गरिएको छ । उक्त गीतको शब्द, संगीत कलाकार तथा साहित्यकार हिक्मत शाहीले गरेका छन् । गायिका पुजा देवकोटा र नवोदित गायक धिरज सिंहको स्वर रहेको छ । 
मुगु — कर्णाली प्रदेश उत्कृष्ट पर्यटकीय गन्तव्य रारामा सुटिङ भएको सम्झया मात्तै नरोया देउडा गीतको भिडियो सार्वजनिक गरिएको छ । उक्त गीतको शब्द, संगीत कलाकार तथा साहित्यकार हिक्मत शाहीले गरेका छन् । गायिका पुजा देवकोटा र नवोदित गायक धिरज सिंहको स्वर रहेको छ । तालको किनारै किनारमा छायांकन गरिएको यो गीतमा अभिनयतर्फ हिक्मत शाही, सैलेश हमाल र सिर्जना गिरीले भूमिका खेलेका छन् । क्यामरामा उब्जन युके र निर्देशनमा स्वयं शाहीको छ ।समुद्री सतहदेखि २९ सय २९ मिटर उचाइमा अवस्थित रारा तालमा भ्रमण गर्न आउने आन्तरिक तथा बाह्य पर्यटकहरुलाई स्वागत, सत्कार सम्मान गर्न गीतको मूल मर्म रहेको र माझी दाइको जिन्दगी कथा भिडियोमा देख्न पाइने निर्देशक शाहीले बताए ।